Sport a kortárs magyar művészetben. Ezüstgerely-díj és kiállítás
Zsiga Kristóf, interjú, Magyar Napló, 2016
2016. március 17-én adták át az Ezüstgerely-díjakat a Magyar Olimpiai és Sportmúzeumban. A pályázatra, amelyen a Magyar Napló szerzői több kategóriában is érdekeltek voltak, 219 pályázó összesen 728 pályaművet adott be. Két kategóriában a fődíjat sikerült elnyerniük a Magyar Napló szerzőinek. Képzőművészet kategóriában Ezüstgerely-díjas lett Oláh Katalin Kinga: Szinkronúszó csapat c. szobra, irodalmi kategóriában pedig Killyéni András-Péter lett a díjazott, a Magyar Napló gondozásában megjelent Olimpiai álom a Radnai-havasokban c. könyvéért. Beszélgetés Killyéni András-Péterrel a díjról, témaválasztásáról, kapcsolatáról a sporttal. A Sport a kortárs magyar művészetben pályázat kiállítása 2016. április 17-ig volt látogatható a Magyar Olimpiai és Sportmúzeum kiállítótermében, a budapesti SportAgórában.